利物浦搵中堅 睇中馬克古希
2024年04月30日 22:02
東網電視
更多新聞短片
利物浦睇中馬克古希。(Getty Images)
利物浦重建仲有漫漫長路,嚟緊會搵中堅,以取代今夏約滿嘅祖爾麥迪比,最新目標係水晶宮23歲新星馬克古希。
馬克古希於車路士青訓出身,但從未為藍軍上陣,期間外借到史雲斯,2021年以1,800萬鎊轉會費加盟水晶宮,正式征戰英超。
過去3季期間,馬克古希上陣108場入5球,佢曾經係英格蘭U17隊長,2022年首次入選大國腳,至今代表三獅兵團上陣9次。
《Football Insider》報道,馬克古希同水晶宮尚餘2年約,喺《轉會市場》身價為3,800萬歐元(約3.19億歐元),而水晶宮將馬克古希標價抬高到5,500萬鎊(約5.39億港元),阿仙奴同曼聯都對佢有興趣,依家再加埋利物浦,相信其轉會費會再貴啲。